**ZAPISNIK 21. sestanka VO Gornja Branica, dne 23.10.2017 ob 20.30 uri.**

Prisotni: Anamarija Samec, Vid Sorta, Štefan Čehovin, Simon Štemberger.

Odsotni: Kristijan Štemberger.

Dnevni red:

1. ugotovitev sklepčnosti in potrditev dnevnega reda
2. potrditev zapisnika 20. sestanka VO
3. glavarina
4. predlaganje članov volilnega odbora
5. ureditev funtane pri Čehovinih v sklopu projekta »jaz predlagam«
6. šagra 26.novembra in božično srečanje v vaškem domu
7. razno

**Sklepi sprejeti na 21. sestanku VO Gornja Branica 23.10.2017:**

AD 1.Dnevni red je bil sprejet.

AD 2. Zapisnik 20. sestanka je bil sprejet.

AD 3. Višina glavarine se je v po uvedbi parcipatornega računa sistematsko prepolovila po vseh vaških skupnostih občine Komen. Letos je naši vaški skupnosti pripadlo 1127,20EU. S temi sredstvi večjih investicij ne moremo izvajati, le manjše ali delne posege in nakupe. Pogovarjamo se, da se ostanek sredstev nameni dokončanju ureditve prostora v okolici vaškega doma.

**Sklep:** - Sredstva ki so nam ostala iz glavarine bomo namenili k dokončanju asfalta in tlakovanja v okolici vaškega doma.

AD 4. Dosedanja praksa izbiranja članov volilne komisije je bila, da je vaški odbor podajal predloge članov volilne komisije na okrajno volilno komisijo. Zanja leta pa, so se na osnovi zakona, že predlagani kandidati, zamenjali s strankarsko predlaganimi kandidati. Prvotno predlagani kandidati so bili zamenjani in o teh zamenjavah niso bili obveščeni. Člani vaškega odbora se pogovarjamo, da je takšno ravnanje nespoštljivo do prvotno predlaganih in zainteresiranih, ter da je povzročilo precej zmede in nejevolje. Pogovarjamo se o možnih rešitvah in predlogih, da v prihodnje ne bi prihajalo ponovno do podobnih situacij.

**Sklep:** - VO v prihodnje ne bo podajal več predlogov okrajni in občinski volilni komisiji, temveč bomo vaščane obvestili, da kdor želi se lahko sam prijavi ali preko spletnega portala ali preko stranke

AD 5. V naslednjme letu so bo v sklopu projekta »jaz predlagam« urejala fontana pri Čehovinih, na osnovi podanega predologa občinski komisiji partcipatornega proračuna. Pogovarjamo se o smiselnosti testiranja vode iz obsotječe pipe. Glede na to, da je občina investitor obnove funtane oz. izvira pri Čehovinih, bi bilo smiselno v sklopu tega opraviti analizo vode, da se ugotovi ali je dejansko voda pitna, ter da se ob obnovi na ustrezno mesto razobesi obvestilo o primerni ali neprimerni uporabi vode (voda je ali voda ni pitna) za domačine, kot tudi tudi za vse mimoidoče, kateri vodo pijejo in točijo.

**Sklep:** - iz varnostnih razlogov naj se opravi analiza vode v funtani pri Čehovinih, ter se razobesi javno obvestilo ali je voda pitna ali ne.

AD 6. Zadja leta se na sv. Katarino 25. novembra, vaščani po sveti maši, zberemo v vaškem domu in se ob klepetu posladkamo s štruklji. Ravno tako, se bomo tudi letos po sveti maši na Božični večer zbrali ob toplem čaju in domačih poticah braniških gospodinj v vaškem domu.

**Sklep:** - štruklje bosta letos skupaj dve gospodinji pripravili

* v predbožičnem času bomo razdelili majhne pekače, kot prejšnja leta, po gospodinjstvih, kdor bo želel speči potico

AD 7. Pogovarjali smo se o delih ki potekajo v okolici cerkve in vaškega doma, ter o potrebnih opravilih oz. delih. Potekajoča dela se bodo zaključila pred prazniki, pogovarjamo se, da bi v predbožičnem času, novo urejeno okolico vaškega doma, okrasili kostanj z primernimi lučkami; saj se v tem času vaščani po sveti maši vsako leto zberemo v vaškem domu in poklepetamo ob dobrotah naših gospodinj

**Sklepi:** - občino naprošamo, da obreže oreh na obč. parceli v vasi Kodreti poleg hišne št. 6, saj ogroža mimoidoče avtomobile in pešce

* lani odrezani hrast v vasi Dolanci bomo po končani ureditvi okolice vaškega doma prepeljali pred vaški dom in ga primerno, estetsko in funkcionalno umestili v prostor
* predlagamo občini, da se v okviru novoletnega okraševanja oz. prižiga lučk vključi tudi Gornjo Branico.

Zapisnikar: Anamarija Samec

Predsednik VO: Vid Sorta